
	Parlamentul României

Camera Deputaților

Comisia pentru apărare, ordine publică și siguranță națională



	Nr. 4c-15/193
	București, 16.05.2023
PL-x nr. 290/2023


Către,

BIROULUI PERMANENT AL CAMEREI DEPUTAȚILOR

Vă înaintăm, alăturat, RAPORTUL asupra Proiectului de Lege pentru ratificarea Acordului între Guvernul României şi Guvernul Palestinei privind Cooperarea în Prevenirea şi Combaterea Criminalităţii Organizate, a Terorismului şi a Altor Infracţiuni, semnat la 19 iulie 2022, la Bucureşti, trimis spre dezbatere şi examinare în fond Comisiei pentru apărare, ordine publică şi siguranţă naţională, cu adresa nr. PL-x nr. 290/2023 din 02 mai 2023.

	În raport cu obiectul şi conţinutul acestuia, Proiectul de lege face parte din categoria legilor ordinare.

PREȘEDINTE

Laurenţiu-Dan LEOREANU
	



	Parlamentul României

Camera Deputaților
Comisia pentru apărare, ordine publică și siguranță națională

	București, 16.05.2023

 PL-x nr. 290/2023


RAPORT
asupra Proiectului de Lege pentru ratificarea Acordului între Guvernul României şi Guvernul Palestinei privind Cooperarea în Prevenirea şi Combaterea Criminalităţii Organizate, a Terorismului şi a Altor Infracţiuni, semnat la 19 iulie 2022, la Bucureşti
În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată, spre dezbatere în fond cu Proiectul de Lege pentru ratificarea Acordului între Guvernul României şi Guvernul Palestinei privind Cooperarea în Prevenirea şi Combaterea Criminalităţii Organizate, a Terorismului şi a Altor Infracţiuni, semnat la 19 iulie 2022, la Bucureşti, trimis cu adresa nr. PL-x nr. 290 din 02.05.2023 şi înregistrat la Comisia pentru apărare, ordine publică și siguranță națională sub nr. 4c-15/193 din 02.05.2023.
Proiectul de Lege are ca obiect de reglementare crearea cadrului juridic bilateral de cooperare între România şi Palestina pentru prevenirea şi combaterea criminalităţii organizate, terorismului şi altor infracţiuni. Principalele domenii de cooperare includ combaterea traficului de droguri, de persoane, arme, muniţii şi explozivi, a corupţiei, spălării banilor şi migraţiei ilegale, precum şi a criminalităţii informatice.În aceste domenii, Guvernul României şi Guvernul Palestinei vor face schimb de informaţii şi experienţă, de specialişti şi asistenţă, documentaţii, norme şi legi naţionale relevante, publicaţii şi rezultate ale cercetărilor ştiinţifice. De asemenea, vor transmite informaţii operative care pot ajuta la prevenirea, identificarea şi cercetarea activităţilor de criminalitate organizată, precum şi a altor infracţiuni grave.
Conform dispoziţiilor art. 75 alin. (1) din Constituţia României, republicată, Camera Deputaţilor este primă Cameră sesizată.
La întocmirea prezentului raport, Comisia pentru apărare, ordine publică şi siguranţă naţională a avut în vedere:

· avizul favorabil, al Consiliului Legislativ nr. 396 din 19.04.2023;

La lucrările Comisiei pentru apărare, ordine publică şi siguranţă naţională, deputaţii şi-au înregistrat prezenţa conform listei de prezenţă.

În conformitate cu prevederile art. 56 şi 57 din Regulamentul Camerei Deputaţilor, republicat, cu modificările şi completările ulterioare, la dezbateri a participat domnul Adrian Voican, secretar de Stat în Ministerul Afacerilor Interne.
Conform dispoziţiilor art. 62 din Regulamentul Camerei Deputaţilor, republicat, cu modificările şi completările ulterioare, membrii Comisiei pentru apărare, ordine publică şi siguranţă naţională au examinat, în şedinţa din 16.05.2023, şi au hotărât, în unanimitate, să propună Plenului Camerei Deputaţilor un raport de adoptare a Proiectului de Lege pentru ratificarea Acordului între Guvernul României şi Guvernul Palestinei privind Cooperarea în Prevenirea şi Combaterea Criminalităţii Organizate, a Terorismului şi a Altor Infracţiuni, semnat la 19 iulie 2022, la Bucureşti.
În raport cu obiectul şi conţinutul acestuia, Proiectul de lege face parte din categoria legilor ordinare.

